ايوة بقى. ايه الكصه؟ كاف وليست قاف عمدا تماشيا مع روح ومستوى الروايه . تاخد كام وتودينى فين؟. هات اللى معاك وانزل هنا. ده اللى جه ف دماغى بعد ما خلصت الروايه.... أول قراءة لأحمد مراد وعلى فكرة مش هتبقى الاخيرة رغم تدنى مستوى الكتاب عشان انا قلبى كبير وهاديله فرصه تانيه. الروايه ليست روايه دى مجرد سيناريو فيلم اتهرس كام مرة قبل كده ..طول ما انا بقرأ بفتكر فيلم التعويذة بتاع محمود يس ويسرا. كل ما ف الامر انه عالجه معالجه ألفينيه دخل فيه شوية طب نفسى وعمل بشوية مخدرات وخمور على حبة قمار وبالمناسبة دى احب اشكرة على المعلومات التفصيلية عن انواع الخمور ومنافذ البيع بالقاهرة وده طبعا عشان يدى بعد تانى وعمق للشخصية الرئيسية. ..بس رغم المجهود والكلام الكتير اللى رصه جنب بعضه وملى بيه صفح ...الرواية من وجهة نظرى ببساطة كده ومن غير فلسفه ...وحشه
reviews (hotels, books, movies, products and a few airlines)